CELEX: 52004PC0632
Language: da
Date: 2004-10-13
Title: Forslag til Rådets forordning om finansielle bidrag fra Fællesskabet til Den Internationale Fond for Irland (2005 2006)

KOMMISSIONEN FOR DE EUROPÆISKE FÆLLESSKABER
                                                  Bruxelles, den 13.10.2004
                                                  KOM(2004) 632 endelig
                                                  2004/0228 (CNS)
                                      Forslag til
                             RÅDETS FORORDNING
   om finansielle bidrag fra Fællesskabet til Den Internationale Fond for Irland
                                     (2005-2006)
                             (forelagt af Kommissionen)
DA                                                                               DA
 ---pagebreak---                                                BEGRUNDELSE
   Den Internationale Fond for Irland (IFI) blev oprettet i 1986 for at bidrage til gennemførelsen
   af artikel 10, litra a), i den engelsk-irske aftale af 15. november 1985, der fastsætter, at “de to
   regeringer samarbejder om at fremme den økonomiske og sociale udvikling i de områder i
   begge dele af Irland, der har været hårdest ramt af konsekvenserne af de seneste års ustabile
   forhold, og at de undersøger mulighederne for at sikre international støtte til dette arbejde”.
   Målsætningerne for IFI er at “fremme den økonomiske og sociale udvikling samt kontakten,
   dialogen og forsoningen mellem nationalister og unionister i hele Irland”*.
   Efter de første bidrag fra USA og andre lande ønskede Det Europæiske Fællesskab konkret at
   støtte dette initiativ i erkendelse af, at formålet med IFI afspejlede dets egne mål. Det ydede
   sit første bidrag til IFI i 1989. Støtten fra Den Europæiske Union udgør nu 44 % af de årlige
   bidrag til fonden og 39,5 % af de samlede bidrag til dato. Siden begyndelsen af 1989 har
   Kommissionen deltaget som observatør i alle IFI-bestyrelsens møder.
   De politiske forhold i regionen har i årenes løb ændret sig: I 1994 bebudede de vigtigste
   paramilitære grupper våbenhvile; i april 1998 blev der ved Belfast-aftalen (“Good Friday
   Agreement”) fastlagt en politisk ordning for en fredsproces, herunder overdragelse af
   beføjelser til et nordirsk parlament og en nordirsk regering, der oprettedes ved udgangen af
   1999. Situationen er imidlertid fortsat præget af megen vold og splittelse mellem de vigtigste
   befolkningsgrupper. Det nordirske parlaments arbejde er i øjeblikket indstillet, hvilket
   illustrerer truslerne og usikkerheden omkring fredsprocessen i regionen.
   På den baggrund er økonomisk og social udvikling til støtte for fred og forsoning på
   græsrodsplan en langsigtet proces. Som et instrument rettet mod dette mål supplerer IFI
   indsatsen inden for EU-programmerne for fred og forsoning i Nordirland og grænseregionen i
   Irland (“PEACE I” 1995-1999 og “PEACE II” 2000-2004).
   I juni 2004 opfordrede Det Europæiske Råd Kommissionen til at undersøge mulighederne for
   at samordne aktiviteterne under PEACE-programmet og Den Internationale Fond for Irland
   med andre strukturfondsprogrammer, der afsluttes i 2006, herunder de finansielle aspekter.
   I forbindelse med den igangværende bidragsrunde** har Europa-Kommissionen forelagt
   budgetmyndigheden en vurdering af IFI’s aktiviteter***. Det anerkendes heri, at IFI yder en
   meget værdifuld og positiv indsats for fred og forsoning i regionen og dermed efterlever sin
   målsætning. Kommissionen konkluderer i sin beretning, at “finansieringen efter 2004 bør
   vurderes på grundlag af de bemærkninger, der er fremsat i denne beretning, og som kan
   afspejles enten i Rådets fremtidige forordning om EU-bidraget til IFI eller i andre passende
   former for samarbejde mellem Kommissionen og IFI”.
   På baggrund af denne vurdering foreslås det, at Kommissionen godkender vedlagte forslag til
   Rådets forordning om EF-bidrag til IFI, der vil sikre:
   *
            Aftale mellem regeringen for Det Forenede Kongerige Storbritannien og Nordirland og regeringen for
            Irland om Den Internationale Fond for Irland, 18. september 1986 (senest ændret den 10. oktober 2000);
            UK Treaty Series N°58 (1987) Cm 266 / Republic of Ireland N°1 (1986) Cmnd 9908.
   **
            Rådets forordning (EF) nr. 2236/2002 af 10. december 2002, EFT L 341 af 17.12.2002, s. 6.
   ***
            KOM(2004) XXX endelig, XX .9. 2004.
DA                                                         2                                                       DA
 ---pagebreak---    – at EU-bidraget på 15 mio. EUR pr. år til IFI videreføres i en periode på yderligere
     to år. Den foreslåede nye periode udløber således i 2006, dvs. samtidigt med det
     forlængede PEACE-program
   – at der tages hensyn til bemærkningerne i Kommissionens beretning, særlig
     vedrørende øget synergi mellem målene og koordinering med
     strukturfondsinterventionerne og navnlig det forlængede PEACE-program.
DA                                     3                                                 DA
 ---pagebreak---                                                                               2004/0228 (CNS)
                                                   Forslag til
                                          RÅDETS FORORDNING
          om finansielle bidrag fra Fællesskabet til Den Internationale Fond for Irland
                                                  (2005-2006)
   RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 308,
   under henvisning til forslag fra Kommissionen1,
   under henvisning til udtalelse fra Europa-Parlamentet2, og
   ud fra følgende betragtninger:
   (1)     Den Internationale Fond for Irland (i det følgende benævnt “fonden”) blev oprettet i
           1986 ved aftalen af 18. september 1986 mellem regeringen for Irland og regeringen for
           Det Forenede Kongerige Storbritannien og Nordirland om Den Internationale Fond for
           Irland (i det følgende benævnt “aftalen”) for at øge de økonomiske og sociale
           fremskridt og fremme kontakten, dialogen og forsoningen mellem nationalister og
           unionister i hele Irland i medfør af et af målene i den engelsk-irske aftale af
           15. november 1985.
   (2)     Fællesskabet har siden 1989 ydet finansielle bidrag til fonden. For perioden 2003-2004
           blev der over Fællesskabets budget for hvert af disse to år hertil bevilliget 15 mio.
           EUR i henhold til Rådets forordning (EF) nr. 2236/2002 af 10. december 2002 om
           finansielle bidrag fra Fællesskabet til Den Internationale Fond for Irland3. Denne
           forordning udløber den 31. december 2004.
   (3)     De vurderinger, der er foretaget i henhold til artikel 6 i forordning (EF) nr. 2236/2002,
           har bekræftet behovet for yderligere støtte til fondens aktiviteter, men med en fortsat
           styrkelse      af        synergien      mellem        målene        og      koordinering        med
           strukturfondsinterventioner, navnlig det særlige program for fred og forsoning i
           Nordirland og grænseområderne i Irland (i det følgende benævnt ”PEACE-
           programmet”), der blev fastlagt i henhold til Rådets forordning (EF) nr. 1260/1999 af
           21. juni 1999 om vedtagelse af generelle bestemmelser for strukturfondene4.
   1
           EUT C … af …, s. ….
   2
           EUT C … af …, s. ….
   3
           EFT L 341 af 17.12.2002, s. 6.
   4
           EFT L 161 af 26.6.1999, s. 1. Forordningen er senest ændret ved forordning (EF) nr. 1105/2003 (EUT L
           158 af 27.6.2003, s. 3).
DA                                                       4                                                      DA
 ---pagebreak---    (4)  Fredsprocessen i Nordirland kræver, at Det Europæiske Fællesskabs støtte til fonden
        forlænges efter den 31. december 2004.
   (5)  På sit møde i Bruxelles den 17. og 18. juni 2004 opfordrede Det Europæiske Råd
        Kommissionen til at undersøge mulighederne for at samordne aktiviteterne under
        PEACE-programmet og Den Internationale Fond for Irland med aktiviteterne under
        andre strukturfondsprogrammer, der afsluttes i 2006, herunder de finansielle aspekter.
   (6)  Fællesskabets bidrag til fonden bør tage form af finansielle bidrag for årene 2005 og
        2006, hvormed det vil ophøre på samme tid som det forlængede PEACE-program.
   (7)  Ved anvendelsen af Fællesskabets bidrag bør fonden prioritere projekter på tværs af
        grænsen eller på tværs af befolkningsgrupperne, således at de supplerer de aktiviteter,
        der finansieres under PEACE-programmet.
   (8)  I overensstemmelse med aftalen deltager alle finansielle bidragydere til fonden som
        observatører under møderne i bestyrelsen for Den Internationale Fond for Irland.
   (9)  Kommissionen bør fremme koordinering på alle niveauer mellem fondens bestyrelse
        og repræsentanter og de forvaltningsorganer, der er oprettet inden for de pågældende
        strukturfondsinterventioner, særlig PEACE-programmet.
   (10) Støtten fra fonden kan kun betragtes som effektiv, hvis den skaber en bæredygtig
        økonomisk og social forbedring og ikke anvendes i stedet for andre offentlige eller
        private midler.
   (11) Der bør inden den 1. april 2006 foretages en vurdering af fondens resultater og
        behovet for yderligere støtte fra Fællesskabet.
   (12) I forordningen anføres et finansielt referencebeløb for hele programmets varighed, jf.
        punkt 34 i den interinstitutionelle aftale af 6. maj 1999 mellem Europa-Parlamentet,
        Rådet og Kommissionen om budgetdisciplin og forbedring af budgetproceduren5, uden
        at dette berører budgetmyndighedens beføjelser i henhold til traktaten.
   (13) Fællesskabets bidrag til fonden bør være på 15 mio. EUR for hvert af årene 2005 og
        2006, udtrykt i løbende priser.
   (14) Støtten skal bidrage til at styrke solidariteten mellem medlemsstaterne og mellem
        deres borgere.
   (15) Traktaten indeholder ingen anden hjemmel til vedtagelsen af denne forordning end
        artikel 308 -
   5
        EFT C 172 af 18.6.1999, s. 1. Aftalen er ændret ved Europa-Parlamentets og Rådets afgørelse
        2003/429/EF (EUT L 147 af 14.6.2003, s. 25).
DA                                                   5                                              DA
 ---pagebreak---    UDSTEDT FØLGENDE FORORDNING:
                                                    Artikel 1
   Det finansielle referencebeløb for Fællesskabets bidrag til Den Internationale Fond for Irland
   (i det følgende benævnt "fonden") for perioden 2005-2006 er på 30 mio. EUR.
   De årlige bevillinger godkendes af budgetmyndigheden inden for rammerne af de finansielle
   overslag.
                                                    Artikel 2
   Fonden anvender bidraget i overensstemmelse med aftalen af 18. september 1986 mellem
   regeringen for Irland og regeringen for Det Forenede Kongerige Storbritannien og Nordirland
   om Den Internationale Fond for Irland (i det følgende benævnt “aftalen”).
   Fonden prioriterer ved anvendelsen af bidraget projekter på tværs af grænsen eller på tværs af
   befolkningsgrupperne, således at projekterne supplerer de aktiviteter, der finansieres af
   strukturfondene, navnlig det særlige program for fred og forsoning i Nordirland og
   grænseområderne i Irland (i det følgende benævnt “PEACE-programmet”), der blev fastlagt i
   henhold til artikel 7, stk. 4, første afsnit, i forordning (EF) nr. 1260/1999.
   Bidraget anvendes på en sådan måde, at der skabes bæredygtig økonomisk og social
   forbedring i de berørte områder. Det må ikke anvendes i stedet for andre offentlige eller
   private midler.
                                                    Artikel 3
   Kommissionen repræsenterer Fællesskabet som observatør ved møderne i bestyrelsen for
   fonden (i det følgende benævnt “bestyrelsen”).
   Fonden repræsenteres som observatør ved møderne i overvågningsudvalget for PEACE-
   programmet og eventuelt overvågningsudvalgene for andre relevante strukturfonds-
   interventioner.
                                                    Artikel 4
   Kommissionen fastlægger sammen med fondens bestyrelse velegnede informations- og PR-
   foranstaltninger med henblik på at oplyse om Fællesskabets bidrag til de projekter, som
   finansieres gennem fonden.
                                                    Artikel 5
   Senest den 31. marts 2006 forelægger Kommissionen budgetmyndigheden en beretning, der
   indeholder en vurdering af resultaterne af fondens aktiviteter og behovet for fortsatte bidrag
   efter 2006 under hensyntagen til udviklingen i fredsprocessen i Nordirland. Beretningen skal
   bl.a. omfatte:
DA                                                      6                                         DA
 ---pagebreak---    a)       en redegørelse for fondens aktiviteter
   b)       en liste over de projekter, hvortil der er ydet støtte
   c)       en vurdering af arten og effekten af fondens aktiviteter, navnlig set i forhold til dens
            formål og kriterierne i artikel 2 og 7
   d)       en vurdering af fondens indsats med hensyn til at sikre samarbejde og koordinering
            med strukturfondsinterventioner, specielt under hensyntagen til forpligtelserne ifølge
            artikel 3 og 4
   e)       et bilag med en redegørelse for resultaterne af de undersøgelser og den kontrol,
            Kommissionen har foretaget i medfør af forpligtelsen omhandlet i artikel 6.
                                                 Artikel 6
   1.       Kommissionen forvalter bidragene.
   Med forbehold af stk. 2 udbetales det årlige bidrag i rater på følgende måde:
   a)       Det første forskud på 40 % udbetales, når Kommissionen har modtaget en af
            formanden for fondens bestyrelse underskrevet erklæring om, at fonden vil opfylde
            de betingelser for tildeling af bidraget, der er fastsat i denne forordning.
   b)       Det andet forskud på 40 % udbetales seks måneder senere.
   c)       Den sidste betaling på 20 % foretages, når Kommissionen har modtaget og godkendt
            fondens årsberetning og reviderede regnskab for det pågældende år.
   2.       Inden udbetaling af en rate foretager Kommissionen en evaluering af fondens
            finansielle behov på grundlag af dens kassebeholdning på det planlagte tidspunkt for
            hver betaling. Hvis det på baggrund heraf vurderes, at fondens finansielle behov ikke
            berettiger til udbetaling af en af disse rater, suspenderes den. Kommissionen tager
            denne afgørelse op til fornyet overvejelse på grundlag af nye oplysninger fra fonden
            og genoptager betalingerne, når de anses for at være berettigede.
                                                 Artikel 7
   Der kan kun ydes bidrag fra fonden til en foranstaltning, som modtager eller vil modtage
   finansiel støtte under en strukturfondsintervention, hvis summen af denne finansielle støtte
   plus 40 % af bidraget fra fonden ikke overstiger 75 % af de samlede støtteberettigede
   omkostninger for foranstaltningen.
DA                                                   7                                               DA
 ---pagebreak---                                               Artikel 8
   Denne forordning træder i kraft den 1. januar 2005.
   Den udløber den 31. december 2006.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den
                                               På Rådets vegne
                                               Formand
DA                                                8                                          DA
 ---pagebreak---                        FINANSIERINGSOVERSIGT TIL FORSLAGET
   Politikområde:        REGIO
   Aktiviteter: Andre regionale foranstaltninger
   TITEL: FÆLLESSKABSBIDRAG TIL DEN INTERNATIONALE FOND FOR IRLAND (2005-2006)
   1.      BUDGETPOST (NUMMER OG BETEGNELSE)
           B2-604
   2.      SAMLEDE TAL
   2.1.    Samlet rammebevilling (del B):       30 mio. EUR som forpligtelsesbevilling
   2.2.    Gennemførelsesperiode:        2005-2006
   2.3.    Samlet flerårigt skøn over udgifterne:
   a)      Forfaldsplan for forpligtelses- og betalingsbevillinger (finansieringstilskud) (jf. punkt
           6.1.1)
                                                                  Mio. EUR (3 decimaler)
                              År [n]    [n+1]   [n+2]    [n+3]     [n+4] [n+5
                              2005      2006    2007                         ff.]     I alt
          Forpligtelser      15         15                                           30
           Betalinger        12         15     3                                     30
   b)      Teknisk og administrativ bistand og støtteudgifter (jf. punkt 6.1.2)
          Forpligtelser
           Betalinger
            a+b i alt
      Forpligtelser          15        15                                            30
      Betalinger             12        15      3                                     30
DA                                                9                                                  DA
 ---pagebreak---    c)       Personale-       og      andre     driftsudgifters     samlede     budgetvirkninger
            (jf. punkt 7.2 og 7.3)
          Forpligtelser/       0,041   0,041
            Betalinger
            a+b+c i alt
      Forpligtelser            15,041  15,041                                     30,083
      Betalinger               12,041  15,041   3,000                             30,083
   2.4.     Forenelighed med den finansielle programmering og det finansielle overslag
            Forslaget er foreneligt med den gældende finansielle programmering.
   2.5.     Virkninger for budgettets indtægtsside:
            Ingen (vedrører tekniske aspekter ved en foranstaltnings gennemførelse)
   3.       BUDGETSPECIFIKATIONER
         Udgifternes art           Nye        EFTA-          Kandidatlan-     Udgiftsom-
                                             deltagelse     denes deltagelse    råde i de
                                                                               finansielle
                                                                                overslag
        IOU            OB          NEJ          NEJ               NEJ             Nr. 3
   4.       RETSGRUNDLAG
            Artikel 308 (EF)
   5.       BESKRIVELSE OG BEGRUNDELSE
   5.1.     Behov for EU-foranstaltninger
   5.1.1.   Mål
            At fremme kontakt, dialog og forsoning mellem nationalister og unionister i hele
            Irland og at fremme den økonomiske og sociale udvikling for de to
            befolkningsgrupper.
DA                                                10                                            DA
 ---pagebreak---    5.1.2. Begrundelse for foranstaltningen
          Det Europæiske Fællesskab, som finder, at fondens mål afspejler de mål, som det
          selv søger at nå, har ydet konkret støtte (15 mio. EUR pr. år siden 1989; 20 mio.
          EUR for henholdsvis 1995, 1996 og 1997; 17 mio. EUR for 1998 og 1999 samt 15
          mio. EUR for henholdsvis 2000, 2001, 2002, 2003 og 2004).
          Det Europæiske Råd opfordrede i juni 2004 Kommissionen til at undersøge
          mulighederne for at samordne interventionerne under PEACE II-programmet og Den
          Internationale Fond for Irland med andre strukturfondsprogrammer, der afsluttes i
          2006, herunder de finansielle aspekter.
          Forlængelsen af dette bidrag for yderligere to år bekræfter EU’s utvetydige støtte til
          fredsprocessen i Nordirland.
   5.2.   Indsatsområder og nærmere bestemmelser for støtten
          –     Mål: at fremme økonomiske og sociale fremskridt og at tilskynde til kontakt,
                dialog og forsoning mellem nationalister og unionister i hele Irland
          –     Fonden opererer hovedsagelig i Nordirland og i grænseregionen i Irland; dens
                virksomhed er målrettet mod områder, der er defineret som ugunstigt stillede
          –     Der redegøres nærmere for fondens foranstaltninger i en beretning samt bilag
                hertil, der er udarbejdet af Kommissionen: KOM(2004) XXX / SEK(2004) af
                XX. september 2004.
   5.3.   Gennemførelsesmetoder
          Med forbehold af en vurdering af fondens finansielle behov udbetales det årlige
          bidrag normalt i rater på følgende måde: det første forskud på 40 % udbetales, når
          Kommissionen har modtaget en af formanden for fonden underskrevet erklæring om,
          at fonden vil efterleve Rådets forordning. Det andet forskud på 40 % udbetales seks
          måneder senere, og den sidste betaling på 20 % foretages, når Kommissionen har
          modtaget og godkendt fondens årsberetning og reviderede regnskab for det
          pågældende år.
DA                                             11                                                DA
 ---pagebreak---    6.           FINANSIELLE VIRKNINGER
   6.1.         Samlede finansielle virkninger for budgettets del B - (hele programperioden)
   6.1.1.       Finansieringsstøtte
                                                           Forpligtelsesbevillinger i mio. EUR (3 decimaler)
              Fordeling               [År n]        [n+1]        [n+2]    [n+3]       [n+4]       [n+5         I alt
                                                                                                   ff.]
                                       2005          2006
   Foranstaltning 1                 15             15                                                       30
   Foranstaltning 2
   Osv.
                           I ALT    15             15                                                       30
   6.1.2.       Teknisk       og       administrativ         bistand,     støtteudgifter      og      it-udgifter
                (forpligtelsesbevillinger)
                Ikke relevant.
   6.2.         Beregning af omkostningerne pr. foranstaltning i budgettets del B (hele
                programperioden)
                Ikke relevant.
   7.           VIRKNINGER FOR PERSONALERESSOURCER OG ADMINISTRATIONS-
                UDGIFTER
                Behovet for personale- og administrationsressourcer bør dækkes inden for rammerne
                af den bevilling, der er afsat til det forvaltningsansvarlige GD i forbindelse med den
                årlige tildelingsprocedure.
   7.1.         Personalemæssige virkninger
                                  Eksisterende og/eller nyt personale til
                                                                                              Opgavebeskrivelse
                                     forvaltning af foranstaltningen
         Stillingstyper                                                      I alt
                                                          Midlertidige
                                  Faste stillinger
                                                            stillinger
                          A    0,2                                         0,2
   Tjenestemænd
   eller midlertidigt     B    0,1                                         0,1       Om nødvendigt kan der vedlægges en
   ansatte                                                                            mere fuldstændig opgavebeskrivelse
                          C
   Andre
   personaleressourcer
   I alt                       0,3                                         0,3
DA                                                           12                                                      DA
 ---pagebreak---    7.2        Samlede finansielle virkninger af personaleforbruget
                 Arten af personaleressourcer                       Beløb i EUR              Beregningsmetode*
   Tjenestemænd                                                  32 400            0,3 * 108 000 EUR
   Midlertidigt ansatte
   Andre personaleressourcer
                                           (oplys budgetpost)
                                                         I alt   32 400
   Beløbene modsvarer de samlede udgifter i en tolvmåneders periode.
   7.3        Andre administrative udgifter som følge af foranstaltningen
   Budgetpost (nummer og betegnelse)                                  Beløb i EUR              Beregningsmetode
   Samlet bevilling (Afsnit A7)
                                                                  7 500              750 EUR * 10 pr. år (5 missioner à 2
   A-0701 - Tjenesterejser
                                                                                     dage i gennemsnit)
   A-07030 - Møder
   A-07031 - Udvalg, der skal høres
   A-07032 - Udvalg, som det ikke er obligatorisk at høre
   A-07040 - Konferencer
   A-0705 - Undersøgelser og konsultationer
                                                                  1 500
        Andre udgifter (specificeres) Revision
                                                                                     750 EUR * 2 pr. år
   Informationssystemer (A-5001/A-4300)
   Andre udgifter - del A (specificeres)
                                                           I alt  9 000
   Beløbene modsvarer de samlede udgifter i en tolvmåneders periode.
   I.       Samlet årligt beløb (7.2 + 7.3)                               41 400 EUR
   II.      Foranstaltningens varighed                                    2 år
   III.     Foranstaltningens samlede omkostninger (I x II)               82 800 EUR
DA                                                          13                                                  DA
 ---pagebreak---    8.  RESULTATOPFØLGNING OG EVALUERING
   8.1 Resultatopfølgningssystem
       Kommissionen vil overvåge fondens aktiviteter ved sin fortsatte tilstedeværelse som
       observatør i fondens bestyrelse. Den underrettes om alle fondens forslag til
       beslutninger, inden de forelægges bestyrelsen. Fondens aktiviteter kontrolleres
       desuden af GD REGIO's revisions- og kontroltjenester. Antallet af projekter
       godkendt af fonden og deres værdi vil udgøre resultatindikatorerne.
   8.2 Hvordan og hvor ofte skal der evalueres?
       Senest den 31. marts 2006 forelægger Kommissionen budgetmyndigheden en
       beretning. Beretningen indeholder en redegørelse for fondens aktiviteter, en liste
       over de projekter, hvortil der er ydet støtte, en vurdering af arten og virkningen af
       fondens aktiviteter, en vurdering af fondens indsats, hvad angår samarbejde og
       koordinering med strukturfondsinterventioner, og et bilag med en redegørelse for
       resultaterne af de undersøgelser og den kontrol, Kommissionen har foretaget.
   9.  FORHOLDSREGLER MOD SVIG
       Kommissionen er repræsenteret i fondens bestyrelse, og den endelige udbetaling af
       det årlige bidrag finder først sted, når fondens årsberetning og reviderede regnskaber
       er modtaget og godkendt. Fondens arbejde kontrolleres desuden af GD REGIO’s
       revisions- og kontroltjenester.
DA                                            14                                              DA